શહેરના ધોરાજી રોડ પર રહેતા વિનોદભાઇ નાનજીભાઈ ડોબરીયાએ સિટી પોલીસમાં નોંધાવેલ ફરીયાદ મુજબ પોતે સંયુક્ત કુટુંબમાં રહે છે અને સાડીનું કારખાનું ધરાવે છે તેમને રબારીકા ચોકડી પાસે આવેલ મનરાશ પ્રિન્ટ નામના સાડીના કારખાનાના માલીક રાજુભાઈ તથા ઘનશ્યામભાઇને હાલ મંદીને કારણે બેન્ક લોનના હપ્તા ચડી ગયેલ હોવાથી તેઓને કારખાનું વેચવાનું હોવાથી વિનોદભાઇએ કારખાનાની મશીનરી તેમજ લોકેશન જોઈ સાડા સાત કરોડ રૂપિયામાં સોદો પાકો કર્યો અને સુથી પેટે વીસ લાખ રૂપિયાનો ચેક આપેલ અને તારીખ 24-5ના રાત્રીના સમયે મનરાશ પ્રિન્ટમાં ફરીયાદીના કારીગરો મશીરીની સફાઈ કરતા હોય તેવા સમયે અજાણ્યા માણસો આવી વોચમેનને ધમકાવેલ અને બીજા દિવસે પોરબંદરના રામા નાથા ખૂંટીએ  રાજકોટ શહેરની સ્ટાર ચેમ્બર્સમાં બોલાવીને કહેલ મનરાશ પ્રિન્ટ અમારે લેવાની હતી તમે શા માટે  લીધી હવે તમારે અમોને તેના પૈસા આપવા પડશે નહીંતર તમારા ધંધા રોજગારને તાળા મારવા પડશે તમારા આખા પરિવારને ઉપાડી જઈશું અને જાનથી મારી નાખીશું બે દિવસમાં જવાબ આપજો કે તમારે શું કરવું છે.